1 ΓΕΛ ΓΛΥΚΩΝ ΝΕΡΩΝ

ΤΑΞΗ: Α’

ΟΝΟΜΑ:

ΒΑΘΜΟΣ:

**ΔΙΑΓΩΝΙΣΜΑ Α’ ΤΕΤΡΑΜΗΝΟΥ ΣΤΟ ΜΑΘΗΜΑ ΤΗΣ ΙΣΤΟΡΙΑΣ**

**Α’ ΛΥΚΕΙΟΥ**

**ΟΜΑΔΑ Α’**

**1α) Να σημειώσετε την ένδειξη Σωστό ή Λάθος στις ακόλουθες προτάσεις:**

**Α**. ΟιΊωνες που μετανάστευσαν στη Μ. Ασία συγκρότησαν θρησκευτική ένωση με κέντρο το ιερό του Απόλλωνος στο Τριόπιο ακρωτήριο.

Β. Τα ελληνικά φύλλα κατά τον πρώτο αποικισμό κατευθύνθηκαν στη Μ. Ασία.

Γ. Οι ανταλλαγές κατά την ομηρική εποχή γίνονταν με νομίσματα.

Δ. Τα πρώτα κράτη που δημιουργήθηκαν την Ομηρική εποχή ήταν φυλετικά.

Ε. Η Γραμμική Β’ λησμονήθηκε μετά την πτώση των μυκηναϊκών ανακτόρων.

(μον. 10)

**1β) Να εξηγήσετε το περιεχόμενο των όρων: επέτες, γεωμετρική τέχνη,** **συνοικισμός.** (μον. 15)

**2 α)** **Ποια ιστορική περίοδο ονομάζουμε Ομηρική εποχή και για ποιο λόγο;** (μον. 10)

**2 β) Ποια ήταν τα αίτια του β’ ελληνικού αποικισμού;** (μον. 15)

ΟΜΑΔΑ Β’

1. Με βάση την πηγή α και τις ιστορικές σας γνώσεις τι γνωρίζετε για τις ανταλλαγές των αγαθών κατά τους ομηρικούς χρόνους;

**Πηγή α: Οι ανταλλαγές αγαθών στους ομηρικούς χρόνους**  
  
Έτσι σα μίλησαν, απήδηξαν από τ' αμάξια κάτω, | δώσαν τα χέρια τους κι ορκίστηκαν πιστή φιλιά κι αγάπη. | Τότε του Γλαύκου επαρασάλεψε τα φρένα ο γιος του Κρόνου, | που τ' άρματά του πήγε κι άλλαξε με του τρανού Διομήδη, | χρυσά με χάλκινα, εκατόβοδα μ' εννιάβοδα μονάχα.  
  
Ιλιάδα, Ζ, 232-236, μετ. Ν. Καζαντζάκη-Ι. Κακριδή.  
  
Εκείθε οι Αργίτες οι μακρόμαλλοι ψώνιζαν το κρασί τους, | κι έδινε ποιος χαλκό, ποιος σίδερο στραφταλιστό, ποιος πάλε | με βόδια ζωντανά του τ' άλλαζε ποιος με βοδιώ τομάρια, | ποιος και με σκλάβους, κι έτσι εχαίρουνταν πλούσιο τραπέζι πάντα.  
  
Ιλιάδα, Η, 472-475, μετ. Ν. Καζαντζάκη-Ι. Κακριδή. (μον. 25)

1. Με βάση την πηγή β και τις ιστορικές σας γνώσεις τι γνωρίζετε για τον συνοικισμό της Αθήνας , τις προϋποθέσεις και τις επιδιώξεις της πόλης κράτους;

**Πηγή β: Ο «συνοικισμός» της Αθήνας**  
  
Οι Αθηναίοι, από πολύ παλιά χρόνια και περισσότερο απ' όποιους άλλους Έλληνες, ζούσαν αγροτική ζωή. Τον καιρό του Κέκροπος και των πρώτων βασιλέων της Αττικής μέχρι της εποχής του Θησέως, οι Αθηναίοι ζούσαν διασπαρμένοι σε μικρά κέντρα που είχαν, το καθένα, χωριστό πρυτανείο και χωριστούς άρχοντες. Μόνο άμα παρουσιαζόταν εξωτερικός κίνδυνος έκαναν κοινή συνέλευση υπό τον βασιλέα και ο κάθε οικισμός είχε χωριστή πολιτική ζωή και αυτοδιοίκηση. Έτυχε, μάλιστα, μερικοί από τους οικισμούς να πολεμήσουν εναντίον της Αθήνας όπως, για παράδειγμα, οι Ελευσίνιοι με τον Εύμολπο εναντίον του Ερεχθέως. Όταν, όμως, βασιλεύς έγινε ο Θησεύς, που ήταν δυνατός και σώφρων, έκανε πολλές μεταρρυθμίσεις, κατάργησε τις βουλές και τις αρχές των άλλων οικισμών και οργάνωσε την πολιτεία στη σημερινή της μορφή μ' ένα βουλευτήριο κι ένα πρυτανείο. Άφησε τους κατοίκους να νέμονται τα κτήματά τους όπως και πριν, αλλά τους ανάγκασε να έχουν μια κοινή πολιτεία, την Αθήνα, η οποία εξελίχθηκε σε μεγάλη πολιτεία, και τέτοια την παρέδωσε ο Θησεύς στους μεταγενεστέρους.  
  
Θουκυδίδης, Β. 15 μετ. Αγγ. Βλάχου. (μον. 25)

ΣΑΣ ΕΥΧΟΜΑΙ ΕΠΙΤΥΧΙΑ!!!

ΚΑΘΗΓΗΤΡΙΑ: ΤΣΙΜΠΑΝΗ ΕΛΕΝΗ